Þór­unn Ing­ólfs­dótt­ir starfaði í 45 ár við skipulagningu funda og ráðstefna. Í umfjöllun mbl.is kemur fram að þegar hún lokaði fyrirtæki sínu Íslandsfundir 2020 þá gafst svigrúm til að einbeita sér að skapandi vinnu í handverki. „*Ég er orðin elli­líf­eyr­isþegi og núna eft­ir að ég lokaði fyr­ir­tæk­inu hef ég rýmri tíma. Ég hef alltaf verið mikið gef­in fyr­ir hand­verk, prjón, hekl, sauma­skap og blóma­skreyt­ing­ar.“* Þórunn hefur sótt námskeið bæði innanlands hjá Landbúnaðarháskólanum og Rena­te Rosen­meier sem er danskur blóma­skreyt­ir.



Hún fékk hugmynd um að gera jólakransa og fékk aðstöðu til þess hjá dóttur sinni. Þær settu upp Facebooksíðuna [Krans](https://www.facebook.com/jolakransar2020) til að auglýsa og selja vöruna. Þórunn hefur alltaf gert skreytingar fyrir fjölskylduna og jólakransa á hverju ári fyrir börnin sín.

*„Jólin eru minn uppáhaldstími. Ég er mikið jólabarn og finnst hápunktur tilverunnar að vera með mínum dásamlegu barnabörnum, börnum og tengdabörnum á þessum árstíma. Þegar ég var að alast upp var allt einfaldara, bæði umgerðin og maturinn.*“



Eftirspurn eftir krönsum Þórunnar hefur verið mun meiri en hún bjóst við og hún hlakkar til hvers dags í handverkinu. Hún birtir myndir og verð á krönsunum á Facebooksíðu sinni og tekur við pöntunum í gegnum Messanger, síma eða netfang. „*Eftir þessa reynslu hvet ég alla sem eiga sér drauma til að láta þá rætast. Það sér enginn um það fyrir mann. Við verðum sjálf að láta slag standa.“*